
Definicija čovjeka 


Grčka je filozofija fenomenalno-iskustvenim promatranjem čovjeka došla 
do njegova određenja: animal rationale — razumna životinja. Egzisten¬ 
cijalna filozofija ne kaže da to nije istinito, već tvrdi, da to nije potpuno 
i da tom definicijom čovjek nije dovoljno dinamički određen. Statički 
prilaz čovjeku ima nešto vrijedno, ali to nije sve. Ontološko obrađivanje 
čovjeka ima veliko značenje, ali nije dovoljno izražen čovjekov dina- 
mizam. Stoga je potrebno prići čovjeku dinamizmom etičkog gledanja 
u okviru dinamičko-egzistencijalnog shvaćanja, bolje reći doživljavanja 
čovjeka. Tako zahtijeva i Nikolaj Aleksandrović Berdjajev 1 . No, u tom je 
smislu teško odrediti osobu. Filozofsko proučavanje čovjeka mora biti 
prije svega proučavanje njegove osobnosti. U tom smislu antropologija, 
veli Berdjajev, mora biti personalistička, tj. antropologija osobe i oso¬ 
bnosti. On tu misao naglašava zbog toga što gleda na cjelovitost čovjeka 
i u toj cjelovitosti razlikuje osobno i individualno, tj. razlikuje indivi- 
• 

* Ovaj sastav je u stvari predavanje koje je autor održao 30. svibnja 1972. u 
Pampioni (Španjolska) na fakultetu za žurnalistiku — Facultad de ciencias 
de la information — Sveučilišta u Navarri. 

1 Nikolaj Aleksandrović Berdjajev rodio se 1874. g. u Obuhovu (Kijev). Soci¬ 
jalni učitelj njegove mladosti bio je Marx, kojega ubrzo napušta, jer se ne 
osjeća, kako sam kaže, ni čistim marksistom ni ateistom. 1898. bio je uhićen 
i 1900. prognan u Sibir. Poslije progonstva sluša u Heidebergu Windelbanda. 
Druži se s Bulgakovom, Simonom Frankom, Vladimirom Solovjevom. 

U svom filozofskom gledanju Berdjajev najprije nastoji spojiti marksizam i 
idealizam. Poslije toga usvaja kršćansko-religioznu misao i na tom području 
razvija svoje filozofiranje. On se vraća filozofiji »duha i slobode«. S Bulka- 
kovom osniva petrogradsku reviju Pitanja života. Izdaje zbirku članaka Sub 
specie aeternitatis; osniva u Moskvi Slobodnu Akademiju za duhovnu kultu¬ 
ru, u kojoj je predavao. Po odlasku iz Rusije, najprije se zadržava u Berlinu, 
gdje je osnovao Akademiju za religioznu filozofiju, koju je 1924. g. prenio u 
Pariz. U Parizu osniva reviju Put za filozofsko-religiozna pitanja i predaje 
kao profesor na Ruskom pravoslavnom institutu. Zatim zbog svojega shvaća¬ 
nja slobode i kršćanstva dolazi u sukob sa službenim stajalištem Ruske pra¬ 
voslavne Crkve u Parizu. 

Berdjajev je izdao mnogo djela temeljenih na slobodi i personalističko-egzisten- 
cijalnim koncepcijama. U Parizu je surađivao s najpoznatijim francuskim 
misliocima. Umro je na Clamartu (Pariz) 1958. g. 


dualistički i personalistički pristup filozofiranja o čovjeku, koji je zapra¬ 
vo egzistencijalni domašaj duha, vječno ponavljani egzistencijalni dina- 
mizam koji ostvaruje osobu. 

Što je individuum, a što osoba? 

Želimo li odgovoriti na to pitanje, moramo najprije reći da je individuum 
naravno-biologijska kategorija, a osoba religiozno-duhovna kategorija. 
Individuum je dio vrste, no može joj se suprotstaviti. Individuum je plod 
biologijskog procesa roda i možemo kazati da se on rađa i umire. Osoba 
se ne rađa, nju stvara Bog. Ona je Božja zamisao, Božja ideja, koja je 
niknula u njemu u vječnosti. Osoba je u relaciji, u odnosu prema pri¬ 
rodnom individuumu ili je za nj zadatak koji mora shvatiti i dosegnuti 
upravo zato što je osoba aksiologijska, vrijednosna kategorija. »Osoba je 
cjelovitost i jedinstvo, koje ima apsolutnu i vječnu vrijednost«, 2 dok je 
individuum nešto rastrgano, bez jedinstva i cjelovitosti. Osoba je slika 
Božja i zbog toga se može uzdići u natprirodni život. Osoba je duhovna, 
najviša vrijednost u svijetu. 

U odnosu prema društvu, tvrdi Berdjajev, osoba nije dio društva; ona 
nije funkcija ni roda ni društva; nije produkt biologijskog ili društvenog 
procesa i ne možemo je zamisliti biologijski, psihologijski ili sociologijski; 
ona je, valja naglasiti, duhovna i pretpostavlja postojanje duhovnog svi¬ 
jeta. To je Berdjajevo izražavanje strogo u okviru njegove egzistencijalne, 
personalističke filozofije. 

Govoriti o vrijednosti osobe znači govoriti o najvećoj hijerarhijskoj vri¬ 
jednosti u svijetu, tj. o vrijednosti duhovnog poretka. Ali, govoriti o vri¬ 
jednosti osobe znači također govoriti o nadosobnim vrijednostima, koje 

1 tvore vrijednost osobe. Osoba je nosilac nadosobnih vrijednosti, koje je 
ispunjavaju i daju joj jedan viši vrijednosni smisao. Ne bismo smjeli 
zaključiti da osoba nije vrijednost po sebi. Ona to jest, ali ona postaje to 
vrednija što se više ispunja nadosobnim vrijednostima. Tim nas mislima 
Berdjajev želi upozoriti na transcendentalnu zbilju, koju osoba pretpo¬ 
stavlja. — »Ako ne postoji Bog kao izvor nadosobnih vrednota, onda ne 
postoji ni vrijednost osobe; onda postoji samo individuum, koji je podlo¬ 
žan prirodnom razvoju i životu roda.« 3 Osoba je, njezino jedinstvo i cje¬ 
lovitost, moguća samo po duhovnom načelu. Duh je onaj koji tvori osobu, 
koji unosi prosvjetljenje i preobraženje biologijskog individuuma i tako 
osobu čini nezavisnom od prirodnoga reda strogo prirodnih zakonitosti. 
Naglasimo odmah da osoba ne može biti nikakva apstraktna ideja ili nor¬ 
ma koja guši i zarobljava živo, individualno, konkretno biće, jer 
osoba je konkretna punina života. Duhovno načelo — duh — nikako ne 
smijemo zamisliti prema Berdjajevim mislima kao neki apstraktni, 
beskrvni spiritualizam. Duhovno načelo je po sebi životno, ono uvijek 
uključuje u svom dinamizmu jedno uzrastanje i samoodređenje. U tom 

• 

2 Nikolaj Berdjajev, O naznačenu čeloveka , Pariz, 1931, str. 61. 

3 Nav. dj. str. 61. 

smislu će Berdjajev pohvaliti učenje Maxa Schelera o osobi ili, bolje, o 
čovjeku, kao biću, koje se uzvisuje iznad sama sebe i iznad cijeloga života. 
Ali sasvim odbacuje Schelerovu misao da osoba ne pretpostavlja ništa 
izvan sebe. 

Osoba je svojom istaknutom naglašenošću ćudoredno počelo (moralni 
princip). Iz toga se počela promatra svaka vrijednost. Osoba je veća vri¬ 
jednost od države, nacije, čovječjeg roda i njegove prirode. Ona uopće 
adekvatno ne ulazi u to određenje. Složenost je čovjeka u tome što on 
kalo individuum pripada rodu, nastaje i nestaje, a kao osoba pripada 
besmrtnosti duhovnog bića. Stoga moramo promatrati čovjeka persona- 
listički, egzistencijalno, a ne individualistički, jer to su posve različiti 
pojmovi u filozofiji Nikola ja Berdjajeva. Pa će i dinamizam individuuma 
(čovjeka), koji se bori za prvenstvo svojega roda, biti nešto sasvim drugo 
od dinamizma osobe, koji po svojoj biti mora biti duhovan. 

Ako tako promatramo osobu u odnosu na društvo, koje ima značaj kolek¬ 
tiva, a ne zajednice, ona nužno ulazi u borbu protiv društva, ali tu borbu 
ne osvjetljava dobro, veli Berdjajev, ni singularni individualizam ni 
socijalni univerzalizam. 

Osoba, društvo, zajednica 

Sasvim je kriva Schelerova misao da čovjek kao osoba ne pretpostavlja 
ništa izvan sebe. To je prije svega krivo što i Božja osoba pretpostavlja 
drugu osobu. Božja je osoba — Bog — uvijek nad vrijednost za ljudsku 
osobu. U društvenom smislu ili u smislu zbližavanja ljudska osoba uvijek 
pretpostavlja drugu ljudsku osobu. Ali pretpostavljan je druge osobe ne 
smijemo shvatiti u društvenom smislu. To je za egzistencijalnu filozofiju 
posve krivo, veli Berdjajev. Netko u društvenom smislu je »ne—ja«, a 
osoba uvijek pretpostavlja drugi »ja« ili »ti«. 

Porazno je da se čovjek 19. i 20. stoljeća dade uvjeriti, da je toliko pod 
utjecajem društva (ne zajednice), da je svako razlikovanje dobra i zla, 
tj. svoj ćudoredni život primio samo od društva. Čovjek je tako u odgoju 
postao odgurnut od onog bitnog, duhovnog, što ga jedino može učiniti 
osobom, čime postaje osoba, koja traži drugog u svom dinamizmu po¬ 
stojanja. 

Taj odnos pretpostavljan ja drugoga temeljni je metafizički problem osobe 
u egzistencijalnoj filozofiji. Ne smijemo tu govoriti o društvu već o zajed¬ 
nici. Društvo ima zakonsko, a zajednica personalističko značenje. Društvo 
promatra sociološkog individuuma pod prizmom zakona, a zajednica 
odnose između »ja« i »ti«. Zajednica je područje subjekta koji vodi računa 
o čovjeku i čovječnosti, o njegovu duhu i slobodi. U filozofiji, naglašava 
Berdjajev, nije se dovoljno vodilo računa o tome. »Ja«, »ti«, »mi« to su 
subjekti, osobe, koje se uklapaju u personalističko-egzistencijalnu filozo¬ 
fiju. Zajednica tih subjekata duhovna je zajednica, u kojoj se spoznaju 
osobni kvaliteti. To je temeljno pitanje filozofije. Osoba je u zajednici u 
susretu s osobom, gdje je moguća manifestacija duhovnog subjekta. Stoga 
i »mi« u zajednici moramo shvatiti kao jedinstvenu ideju osobe, a ne kao 

nešto bezosobno. »Mi« je zapravo dio osobe u saobraćajnom planu, a 
doživljavanje toga »mi« je moguće samo u dinamizmu otkrivanja, u 
ostvarenju osobe gledajući u okviru egzistencijalne filozofije, koja nastoji 
sačuvati osobnost u spiritualnom redu s pravim čovjekovim likom. 4 

Osoba se ne može ostvariti samo autonomijom. Ona u svom ostvarenju, 
u svom dinamizmu, traži druge, jer se uzbiljuje kao osoba po ljubavi i 
žrtvi. Ako nema drugih, ona se u smislu žrtve i ljubavi i ne može uzbi- 
ljiti. Problem susreta ja i povezanosti egzistencijalno doživi java jućih su¬ 
bjekata mora se promatrati u zbiljskoj zajednici u kojoj se subjekti posve 
otkrivaju, suosjećaju i saopćuju. Tu se odigrava uzbiljenje duhovnog 
subjekta, osobe. To se očito razlikuje od društva, koje čovjeka određuje 
po svojim zakonima. 

Osnovno stajalište filozofiranja — sloboda 

Ako bismo, u okviru povijesno-filozofskog gledanja, htjeli reći što je ili 
koje je osnovno stajalište filozofiranja N. Berdjajeva — utvrđivanje osobe 
— onda moramo istaknuti njegovu misao, da sve njegovo filozofiranje 
proizlazi iz slobode. To nije običan voluntarizam; to je sloboda, koju on 
ovako prikazuje: Sloboda nije temeljena u biću razumne naravi; ona je 
prije toga bića. Stoga će on, određujući egzistencijalno, gledati sebe kao 
onoga koji je nastao iz slobode: »Ja sam proizašao iz slobode. Ona je 
moja roditeljica. Sloboda je za mene prvotno biće.'« 5 Te misli nikako ne 
ulaze u okvir tradicionalnog učenja o slobodi volje. On je ovdje više pod 
utjecajem Dostojevskoga i Bohmea. 

Prikažimo sada njegove misli, koje su uvijek izazivale određenu zabunu 
kod drugih filozofa. 6 Sloboda nije nešto stvoreno od Boga; ona je nešto 
nestvoreno. Ona postoji prije bića; ona je vlastito biće. Nije tako kao da 
je ona proizvela Boga, ali nije ni Bog nju proizveo, stvorio. Ona je za sebe 
i ne postoji ni zbog čega. Sloboda se ne može determinirati, odrediti za 
jedno. Ako hoćemo promatrati slobodu u okviru dobra, onda nam se po¬ 
javljuje zlo, koje drugačije tumači egzistenciju slobode. No ovdje se ne 
radi o dualizmu: dobro-zlo (koje proizlazi iz slobode u ontološkom smislu); 
kad gledamo na slobodu, moramo je gledati kao »intuitivno opisivanje 
tajne, koja se otkriva u opstojanju«. 7 

Ta tajna slobode ne može se odrediti bićem, koje ima slobodu. Sloboda kao 
zasebno biće ne trpi određenja. Zbog toga ona postoji u prapočelu bez 
temelja, u »Ungrundu«, a taj Ungrund, to bestemeljno prapočelo jest 
»Ništa«. U tami tog »Ništa« s velikim slovom zapaljuje se i niče sloboda. 
Sloboda tako prema Berdjajevu nije temeljena u Božanstvu, već je neo- 
• 

4 Nav. dj. str. 81-2; N. Berdjajev, Ja i mir objektov, Pariš, 1933, str. 90—165; 
De Vesprit bourgeois, Pariš, 1948, 92—95. 

5 Isti, Samopoznanie, Pariš, 1949, str. 58. 

6 Nav. dj., str. 239. 

7 Isti, Duh i realnost, Pariš,, 1937, str. 32—34, 100—101. 

visna u odnosu na Božanstvo. To nije racionalno obrazlaganje stvari; to je 
vizija. 8 

Sigurno je jedno: Bog je slobodno biće s puninom pozitivne slobode; no 
ostaje pri tome neprotumačeno i neshvatljivo nešto drugo: Je li Bog tako 
apsolutno biće o kojemu ovisi sve, pa i sloboda — ili on to nije? To pita¬ 
nje ne uzbuđuje Berdjajeva, jer veli: ja ne dopuštam naučavanje u smislu 
perzijsko-manihejskog dualizma — dobrog i zlog Boga — niti naučavanje 
grčke filozofije o formi i materiji, već slobodu gledam kao »-iracionalno«, 
izvanbivstveno načelo«, na koje nije moguće primijeniti nikakvo racio¬ 
nalno shvaćanje. Sloboda se ne smije shvatiti kao izbor između dobra i 
zla, ni kao razlika između zla i dobra. Takvo shvaćanje jest rezultat, pos¬ 
ljedica pada; ono uključuje krivnju. Bog sigurno ne snosi nikakvu od¬ 
govornost za čovjekov pad, no Berdjajev veli da nije shvatljivo, kako bi 
se sloboda dobra pripisivala samo Bogu, a sloboda zla opet samo čovjeku. 
Da bi čovjeka donekle oslobodio odgovornosti, a da Boga s njom ne bi 
opteretio, Berdjajev govori o do-bivstvenoj slobodi, slobodi koja je prije 
bića, a to je onda sloboda dobra i zla. 9 

Iz do-bivstvene slobode sve se rađa, stvara ... 

Iz takva poimanja slobode Berdjajev obrazlaže rađanje i stvaranje. Naj¬ 
prije se rađa Presv. Trojstvo iz bestemeljnog prapočela, »Ungrunda«. Za¬ 
tim slijedi stvaranje svijeta kao drugotni čin Božji. Slobodno Božje opre¬ 
djeljenje u pogledu stvaranja istodobno je i pristanak praslobode, koja je 
ukorijenjena u bestemeljnom prapočelu, u Ungrundu, u velikom »Ništa«. 
Taj je pristanak pozitivan. Bog stvara i čovjeka, ali mu ne daje svoje 
pozitivne slobode, već je čovjek dobiva od praslobode, koja je kao dobiv- 
stvena pristala na postojanje, na egzistenciju bivstva. Ona kao neodre¬ 
đeno »Ništa« pristaje na postojanje nečega određenog. Zbog toga u slo¬ 
bodnom čovjekovu djelovanju koje je opredijeljeno za zlo kao zlo, Bog 
nema odgovornosti. Zato se u slobodnom čovjekovu djelovanju odigrava 
jedna dijalektika: Bog poziva čovjeka na djelovanje, ali ga ne poziva u 
odnosu na njegovo slobodno odlučivanje s obzirom na ono što je primio 
od Boga, već s obzirom na ono što je primio od »Ništa«, od onoga što je 
neodređeno, te je — upravo zbog svoje neodređenosti — prije Boga. 

Stradanje Boga i čovjeka postoji zbog toga što postoji sloboda, koja je 
granica, a koja nije ni zbog čega. Stradanje Boga nije odziv Boga na svoj 
vlastiti poziv, nego zbog odziva slobode na Božji poziv, i to potpune slo¬ 
bode (i onog zlog njezina dijela — da se tako izrazimo). 

Kako valja shvatiti tu dijalektiku čovjekove slobode s obzirom na Boga 
i zlo? 

Bog cijeni čovjekovu slobodu kao i svoju. No Bog ne može imati slobode 
za zlo, jer je on punina svih vrednota. Bog ne može uništiti slobodu, jer 
je ljubi. Drugačije je s čovjekom. Čovjek je stvoren u granicama nevi- 

• 

8 Isti, Opyt eshatologičeskoj metafiziki, Pariš, 1947, str. 98—100. 

9 Put’ 48, str. 67-8; Nazivanje Dostojevskoga na svijet , str. 63. 

nosti. U tom stanju nije bilo razlikovanja dobra i zla, ali ni potpune upo¬ 
trebe slobode dobivene iz Ungrunda, iz »Ništa«. Do toga su vremena za 
čovjeka život i znanje bili ograničeni, ali cjeloviti u dobru i u harmoniji. 
Jednom se prohtjelo čovjeku poći do punine slobode, i to je učinio. Tada 
je počeo spoznavati dobro i zlo. Sama spoznaja nije ništa negativno; ne¬ 
gativan je čin, kojim je čovjek došao do te spoznaje, kojom je srušio do¬ 
tadašnju rajsku nevinost i cjelovitost dobra, harmoniju svojega života. 
To je »istočni grijeh«, veli Berdjajev. 

U razvoju slobode prema Berdjajevu možemo razlikovati tri stadija: prvo, 
posjedovanje i neupotreba slobode koju je čovjek dobio iz »Ništa«; drugo, 
upotreba te slobode i s tim povezan grijeh odnosno razlikovanje dobra 
i zla; treće, cjelovitost i punina poslije upotrebljene slobode. Ta se cje¬ 
lovitost mora izraziti u nadsvijesti, koja isključivo teži za dobrom. Sama 
sloboda zla dobro je utoliko, ukoliko je čovjek preko te slobode upoznao 
moć svoje slobode. 10 Poslije kušan ja slobode čovjek je stalno praćen slo¬ 
bodom zla. Stoga je potrebno čovjeku doći do nadsvijesti, koja će unatoč 
slobodi zla htjeti samo slobodu dobra. 

Bog pomaže čovjeku doći do nadsvijesti 

U toj tragediji ili na tom svom putu čovjek nije zaboravljen od Boga; 
Bog prihvaća svoju tragediju iz ljubavi prema čovjeku. Stoga se Bog i 
razapinje na križu, stradava. Sve je to odgovor na tajnu slobode koja je 
porodila zlo, ali s njom se mora ostvariti i dobro. To pokazuje Krist Isku- 
pitelj ili Otkupitelj od zla. 

Sv. Augustin govori o: libertas minor i libertas maior. U odnosu na to 
Berdjajev ima svoju terminologiju: prva sloboda koju naziva iskonska, 
iracionalna i druga, konačna, sloboda koja nas vodi k dobru, k istini. 
Prva je jasna i u Augustina i u Tome Akvinskog, ali druga manje. To je 
odvelo Augustina u pelagijanizam, a Tomu k prisiljavanju na dobro. 11 

Unutar te dvije slobode nalazi se čovjekov život. Prva sloboda je sloboda 
prvog Adama, druga drugog Adama (Krista). Prisiljavanje na dobro ne¬ 
gacija je slobode, kao što je negacija slobode i kusanje zla. Da bi čovjek 
ostao potpuno slobodan, potrebno mu je prolaziti kroz obje slobode; pot¬ 
rebno mu je biti u toj dvostrukoj mogućnosti tako da se slobodno opre¬ 
dijeli za drugu slobodu — slobodu u Kristu, u Bogu, u dobru. Za to ostva¬ 
renje čovjek je primio milost, koja ne narušava slobodu, već je povećava 
i to u dobru, u slobodnom opredjeljenju za dobro. 12 

Iskušavanje slobode samo je sigurnost da je čovjek doista posjeduje, ali 
je ujedno i samouništenje slobode. Iskušavanje, prakticiran je slobode 
dobra je izgradnja slobodna čovjekova lika. U tome je svojim primjerom 
i tragedijom čovjeka pomagao Bog. I svojom milošću. Iz toga slijedi da 
čovjek nema samo pravo slobode već i obvezu slobode. Odatle izviru 
• 

10 Isti, Duh i realnost , str. 100—101; 

11 Isti, Filozofia svobodnago duha, I, str. 197—207. 

12 Isti, O naznačenu čeloveka, str. 47—49. 

teškoće. Sloboda nije samo vlastito pravo, nego i dužnost, obaveza, pravo 
drugoga. Netko će shvatiti slobodu u tome da ga drugi puste na miru, da 
tako osjeća svoje zadovoljstvo. To je jedan pogled na slobodu, ali to nije 
potpuna sloboda. 

Biti posve slobodan znači osloboditi čovjeka od zla i staviti ga pod Božju 
pravdu, ali ne samo čovjeka »mene«, već i čovjeka »drugoga«. To ne 
biva izborom dobra i zla, niti opredjeljenjem povezanim s nekom nuž¬ 
dom, bilo iznutra bilo izvana, već sazdanjem dobra i zla. Sloboda u tom 
smislu mora biti stvaralaštvo. 

Takvo shvaćanje slobode i dobra nameće nam misao, da je naša proživ¬ 
ljavana stvarnost, stvarnost simbola, a ne stvarnost pravog bića; to pra¬ 
vo biće moramo stvaralaštvom dosegnuti, ostvariti. Naša je stvarnost, 
stvarnost objektiviranog svijeta i socijaliziranog načina života, a ne 
unutarnja duhovna zbilja na koju je čovjek pozvan. Nju čovjek mora 
dosegnuti svojim duhom koji je sloboda. To je zapravo stvaranje osobe. 

Duh je sloboda 

»Ja potvrđujem filozofiju duha, no ona se razlikuje od tradicionalne 
spiritualističke metafizike. Duh se ne smije shvatiti kao substancija, kao 
priroda ... Duh je sloboda, akt, djelovanje«. 13 Duh nije biće, koje pri¬ 
pada svijetu objekata ili objektivaciji. Duh je iznad svijeta objekata, 
iznad objektiviranog svijeta. Duh nije stvoren od Boga, kao što je slučaj 
s prirodom. Duh emanuira od Boga. Bog ga udahnjuje ili uliva u čovjeka. 
Duh je jednom svojom komponentom dašak Božji, a drugu prima od 
Ungrunda, od »Ništa«, od slobode koja je prije bića. 

Nije moguće racionalizirati duh. Nije moguće dati pojam o duhu, no 
sigurno je duh »sloboda u Bogu i sloboda od Boga«. 14 Lakše je reći koje 
su značajke duha. To su: »sloboda, misao, stvaralačka aktivnost, cjelo¬ 
vitost, ljubav, vrednota, obraćenje najvišem božanskom svijetu i združi¬ 
vanje s njim«. 15 Duh je zbilja, realnost, ali ne objektivna i objektivirana, 
kao što je to priroda i sve ono što se nalazi u socijaliziranom objektiv¬ 
nom svijetu. Duh je subjektivna zbilja, subjektivna realnost bilo da 
pomišljamo na duh Božji ili čovječji. U čovjekovu je subjektu duh koji 
stvara objektiviranu stvarnost, objekte koji su zbilja, ali drugoga reda. 
Duh je prije svega dinamičan, egzistencijalan, osoban, personalističan. 
On je realnija zbilja od objektivnog upravo zato što je subjektivno, osob¬ 
no realnije od objektivnog. 

Ovakvo gledanje na duh prije svega pripada mistici i obrađuje se u mi¬ 
stičnoj literaturi. Duh je dinamika i ne možemo ga shvatiti statički kao 
što shvaćamo objektivnu stvarnost. Subjektivna, duhovna stvarnost puna 
je dinamizma i prelazi svaku statiku. Ali u odnosu na tijelo i dušu nije 
duh nešto protivno tome; on je snaga i duše i tijela; duh transformira i 
dušu i tijelo tako da oboje pripadaju cjelovitom subjektu. Možemo reći 
• 

13 Isti, Opyt eshatologičeskoj metafiziki, str. 97. 

14 Isti, Duh i realnost, str. 33. 

15 Nav. dj., str. 32. 

da je duh za tijelo i dušu imanentna, djelotvorna, dinamička stvarnost. 
Duh je za njih viša kvaliteta, milosna moć, nešto što je zbiljski, aktivno 
i stvaralačko u čovjeku. On je natprirodni elemenat u čovjeku. To se 
ne smije shvatiti u dogmatskom smislu nego u značenju, koje nam otkri¬ 
va da je priroda proizvod duha i da je podvrgnuta duhu. Duh je nad- 
svijet, koji ravna svim stvaralačkim i zbiljskim potezima u čovjeku. Duh 
je sila i snaga, koja upravlja svijetom. Duh je usko spojen sa svijetom i 
nešto veoma konkretno za svijet. Duh je djelotvorna energija u svijetu 
i u tom smislu pogonska energija svega zbivanja ili jedna viša zbilja 
od realnosti, od zbilje u svijetu. On je istina i smisao bivstva, on je 
cjelovit um i viši oblik postojanja. Ukratko: duh je sloboda i stvaralačka 
aktivnost. 16 

Djelovanje Božjega duha na čovječji duh 

Postoji djelovanje Božjega duha na čovječji duh, ali ne kao djelovanje 
univerzalnog na objektivno. Bog je osoba i prema tome subjekt; jednako 
je tako osoba i čovjek, pa bi to djelovanje bilo u odnosu subjekata, oso¬ 
ba. Zbog toga ne možemo govoriti o djelovanju duha u društvenom smi¬ 
slu, već u smislu zajednice, koja je susret subjekata, osoba povezanih sa 
subjektivnošću duha. Unutar toga uzajamnog djelovanja osobnih duhova, 
osobnih sloboda, možemo govoriti o »saibornosti«, ekumenlcitetu. Ako se 
želimo pravilno izražavati o djelovanju duha, moramo misliti, da se radi 
o djelovanju subjektivnog, a ne nikako o djelovanju objektivnog duha. 

Uspoređujući to Berdjajevo shvaćanje s Kantovom terminologijom — 
koju Berdjajev smatra netočnom i zbrkanom — reklo bi se da je duh 
»Ding an sich«, stvar u sebi, a socijalizacija i objektivacija života feno¬ 
men. Prema Berdjajevu je točnije reći, da je duh sloboda, a priroda 
objektivacija i socijalizacija, zakonitost i determiniranost. Sva je trage¬ 
dija duhovne djelatnosti upravo u tome, što ona dolazi u svijet koji dje¬ 
latnost stavlja u okvire zakonomjernosti i određenosti. Stoga dolazimo do 
obratnog promatranja stvari: gledamo fenomene, simbole realnosti kao 
realnost realnosti, a ne kao realnost simbola, fenomena. To se može do¬ 
goditi osobito u religiji, koja je svojim egzistencijskim značenjem pove¬ 
zana s paralelnostima, a opet podvrgnuta objektivaciji, u kojoj možemo 
zapažati samo simbole te paralelnosti. 17 

Kako valja shvatiti slobodu duha? 

Sudbina čovjeka i svijeta ovisi o slobodi; Bog je htio da je čovjek ima, 
da bi se njom služio, da bi njom realizirao sebe. Možemo reći: da je 
sloboda središnji izvor svega zbivanja. Odatle je proizašla tragedija 
svijeta, što smo već i spomenuli. Bog je prisutan u svijetu kroz djelo¬ 
vanje svoje slobode, a slobodnim djelovanjem čovjeka jednako je nagla¬ 
šena ta Božja prisutnost u svijetu, u kojoj je — ili kroz čije se slobodno 
• 

16 Isti, Filozofia svobodnago duha, I, str. 35—53. 

17 Isti, Duh i realnost, str. 43—63; 

djelovanje — čovjek uzbiljuje. S njom kod čovjeka sve počinje i sve 
svršava. Cilj čovjeka može biti u povezanosti čovjekova života s Božjim 
životom; to je u stvari posvećenje pojedinca i svijeta kojemu pripada; 
no sve se to mora ostvariti kroz slobodu. Ako gledamo na kršćanski ži¬ 
vot, on je prije svega život slobode koji se može ostvariti samo kroz 
egzistencijalnu slobodu. Ta egzistencijalna sloboda proizlazi iznutra i 
samo njezinim zauzimanjem čovjek može valjano uskladiti odnos s Bo¬ 
gom. 

Kršćanstvo može biti valjano prakticirano samo preko neovisnog djelo¬ 
vanja slobode, koja proizlazi iznutra, iz dubine ljudskog bića. Neovisnost 
slobode od bilo čega izvana može očitovati ispravno djelovanje te slobode. 
Teškoće, stradanja i žrtve, koje se nameću ili susreću angažiranjem 
slobode zbog toga da se ostvari u pojedinom čovjeku prava, egzistenci¬ 
jalna osoba, od velikog su značaja. Stoga Berdjajev otvoreno kaže da se 
nije lako služiti slobodom, koja je proboj iznutra, iz dubine čovjekova 
bića i koja tako traži svoje uzbiljenje. Mnogi uzmiču pred tim i ne 
dopuštaju svjetlu slobode da se pojavi u jasnim obrisima. Oni se odriču 
onoga što sloboda traži svojim zahtjevom. Mnogi uzmiču pred teško¬ 
ćama, koje nanosi sloboda. »Sloboda nije laka, kao što drže njezini pro¬ 
tivnici, dok je klevetaju; ona je teška, ona je breme koje pritišće.« 18 
S tim se bremenom mora ostvariti vrijednost čovjekova života upravo 
tako da ga se ushtjedne nositi. U tom se pokazuje sloboda jedne osobe 
u kršćansko-egzistencijalnom smislu. — Sloboda koja je vezana na duh 
egzistencijalna je sloboda i u Berdjajeva je religiozno obojena. 

Nužnost egzistencijalne slobode 

Berdjajev naglašava »nužnost« egzistencijalne slobode, njezino »mora- 
nje« u pojedinačnom slučaju izbora ili, bolje, egzistencijalnog djelovanja. 
Pa kad on u tom smislu govori o slobodi njegove savjesti, kaže: ja ne 
dopuštam nikakvih sporazumijevajućih pitanja. Zašto? Zato što sloboda 
u kršćanskoj religiji nije nikakav formalni princip, kao što je to slučaj 
u političkom liberalizmu. Egzistencijalna sloboda unutar kršćanskog do¬ 
življavanja nije ravnodušna, besadržajna sloboda. Psihološki bismo, veli 
Berdjajev, formalnu slobodu mogli izraziti formulom: ja hoću da hi to 
bilo, što ja hoću; materijalnu slobodu: ja hoću da to bude. U formalnoj 
slobodi volja nema izabrani predmet i usmjerenost. U materijalnoj slo¬ 
bodi postoji takav predmet i takva usmjerenost. Za kršćanstvo nema 
ravnodušnosti religioznog sadržaja. Kršćanstvo visoko cijeni sadržajnu 
slobodu (a ta nije formalna, već je ispunjena sadržajem ljubavi). Ta se 
kršćanska sloboda ne može poistovjetiti s proizvoljnošću, nego mora biti 
određena sadržajem kršćanske religije, kad je i onako kršćanstvo religija 
slobode. 19 

U tom se smislu Berdjajev zalaže za nužnost slobode, ali, dakako, ne 
izvana nametnute, već iznutra doživljene slobode, i to subjektivno doži- 

• 

13 Isti, Samopoznanie, str. 59. 

19 Isti, Filozofia svobodi , Moskva, 1911, str. 214. 


vljene. Taj smisao imaju Berdjajeve riječi: »Slobodu je nužno slijediti 
u njezinoj unutarnjoj sudbini, u njezinoj tragičnoj dijalektici, u niezi- 
niz različitim duhovnim usponima i prelazima k vlastitoj suprotnosti. . . 
sloboda je unutarnja dinamika duha. Sloboda je iracionalna tajna bića, 
tajna života i sudbine .« 20 

Krist rješava egzistencijalni poziv i odaziv slobode 

Čovjek je dužan Bogu poći ususret. To Bog hoće. Božja je potreba da 
čovjek ispuni volju Božju, ali volja Božja je u tome, da bi čovjek sa 
svojim duhom ostao slobodan. Sloboda nije čovjekovo pravo, već obveza 
prema Bogu . 21 

U tom je smislu potrebno pogledati na Krista, koji je u svojoj slobodi 
pokazao nužnost. Postao je čovjekom da nam pokaže kako djeluje slo¬ 
boda duha. Kristu smo dužni slobodno prići, k njemu nas mora privesti 
sloboda duha, slobodno duhovno djelovanje. Kristu je potrebna naša 
sloboda, da ga primimo. On je sve slobodno postavljao, pa traži i od 
čovjeka da jednako djeluje. Bog očekuje čovjekovu ljubav, ali i čovjek 
se nada da će ga osloboditi Božja istina, koju je pokazao Krist. 

U tom zajedničkom djelovanju čovjeka i Boga pokazala bi se nužnost 
Božje slobode kojoj je potreban čovjekov slobodni odaziv, ali jednako 
tako i nužnost čovjekove slobode, koja se po Kristovu primjeru mora 
naći u sjedinjenju s Bogom . 22 

Tako bi Berdjajev načelno postavio i riješio pitanja »nužnosti« svoje 
slobode u unutarnjem, duhovnom, egzistencijalnom smislu. 

Čovjek i njegov izvor — Bog 

Kad gledamo čovjeka u njegovoj zbilji, u njegovoj dnevnoj stvarnosti, 
onda — pa ni među nama kršćanima — nikako ne dobivamo dojam da 
se ostvaruje ovaj zahvat egzistecijalne slobode duha. Ne vidimo da čo¬ 
vjek sa svojom slobodom »nužno« slijedi dijalektiku Boga-Čovjeka, Kri¬ 
sta. — To je svakome jasno, a posebno Berdjajevu.Stoga, razmišljati o 
čovjeku koji je nagrađen slobodom duha znači zapravo razmišljati o 
Bogu s kojim je čovjek tako usko povezan. Filozofiranje o čovjeku uklju¬ 
čuje filozofiranje o Bogu. To je kršćanstvo jako dobro shvatilo, veli 
Berdjajev, pa zato filozofiju o čovjeku možemo nazvati Bogočovječnom 
filozofijom. Kršćanska antropologija bogočovječna je antropologija. 

U tom smislu Berdjajev naglašava da otpad čovjeka od Boga za sobom 
povlači odpad svega ostaloga od čovjeka. Čovjekov život i čovjekov 
smisao utemeljeni su na božanskoj zbilji. Odijeliti čovjeka od te istine 

• 

20 Isti, Filozofia svobodnago duha, I, str. 179. 

21 Isti, Filozofia svobodnago duha , I, str. 189; Existenzielle Dialektik der 
Gotlichen und Meschlichen, Munchen, 1951, str. 107. 

22 Nav. dj. str. 186-7. 

ili joj putem bezvjerja spriječiti pristup čovjeku — uvijek će značiti ru¬ 
šenje i potkopavan je čovječjeg lika tako, da će pojam čovjeka kao i 
njegove volje ostati besadržajan . 23 

Duhovno osjetljivi ljudi željeli bi se vratiti u srednji vijek, da tamo mo¬ 
gu pronaći pravu čovjekovu vrijednost. U to vrijeme renesanse čovjek 
je ulazio u život pun stvaralačke snage. Davala mu je snagu kršćanska, 
posebno katolička kultura, koja je čovjeka usko vezala uz Boga. Danas 
čovjek bere plodove te iste kulture, ali je istrošen, iznemogao i upro¬ 
pašten zbog izgubljene vjere. 

Zašto sve to? Zato jer se stoljećima udaljivao od Boga-svoga izvora. Sve 
je stvoreno upravljeno u smislu podizanja ljudske kulture, za uzvišen je 
čovjeka. U vrijeme humanizma i renesanse to je još donekle uspjelo, 
jer se ljudska kultura kako tako držala blizu svoga izvora: Boga. Hu¬ 
manizam je, međutim, nastojao utvrditi čovjeka udaljujući ga od izvora 
njegove stvaralačke snage, tj. od Boga d njegove pomoći. Tako ga je do¬ 
veo u stanje, u kojem više nema tjesnog dodira sa svojim izvorom snage 
i djelovanja. I dokle god bude takvo stanje, tj. dok čovjek bude bježao 
od centra duhovnog života, bježat će i od rezultata kulturnog djelovanja 
koje je povezano s centrom duhovnog života . 2 ' 1 

čovjek koji u životu nije zagrijan vjerom d, dosljedno, nije u jedinstvu 
s Bogom osjeća nepremostive teškoće, postaje sklon nepravednom odu¬ 
zimanju vlastitog života, što psihološki ne znači preziranje svijeta, već 
ropstvo svijetu. Takav čovjek nema snage nadvisiti svoj zatvoreni ja, 
ler se udaljio od stvarnosti — Boga. Upravo zato moderni čovipik nosi 
u duši puno tjeskobe. Neovisnost od Boga donosi mu samo porazne te¬ 
škoće, ne vjeruje stoga u utopiju savršenog društvenog poretka. Napre¬ 
dak mu izgleda prazan, a spas u znanosti i demokraciji nešto sasvim 
bestemeljno . 25 Međusobni je odnos Boga i čovjeka, veli Berdjajev, takav 
da se unutarnji život Boga ostvaruje kroz čovjeka i svijet, a unutarnji 
život čovjeka i svijeta kroz Boga. Stoga je potrebno da se kroz kršćan¬ 
stvo — koje kao religija govori ne samo o božanskoj Trojedinosti već i 
o bogočovještvu — čovjek podigne u više duhovne visine i to preko 
stvaralačke sposobnosti koja mu je dana. To je jasno, jer je drugi lik 
Božji ne samo osoba Božja, nego i čovjek kroz kojega je omogućeno 
stvaranje. Odatle zaključuje Berdjajev da je i u čovjeku — koji je pove¬ 
zan s Bogom — stvaralačka snaga. 

Kako se podignuti do Boga? 

Nije točno da se čovjek može dignuti u više duhovne visine samo po mi¬ 
losti, kako je to — pod utjecajem ili nasuprot pelagijanizmu — tvrdio 
sv. Augustin, d to zato jer nije pronašao i vidio u čovjeku stvaralačku 

• 

23 N. Berdjajev, Smisao istorije , Beograd, 1934, str. 172. 

24 Isti, Savremena kriza kulture, Beograd, 1932, str. 8, 22, 33, 45, 68. 

25 Isti, De Vesprit bourgeois, str. 117. 

slobodu. Postoji i mogućnost da se čovjek podigne vlastitim ,stvaralačkim 
snagama. To se ne opaža u transcendentalnom dualizmu i imanentnom 
monizmu — već u stvaralačkom kršćanskom, bogočo vječnom antropolo- 
gizmu, koji se sastoji u zajedničkom sudjelovanju ljudske slobode i Bo¬ 
žje pomoći. »Bog želi slobodni čovječja odziv na svoj poziv «. 26 

Čovjek je potreban Bogu d Bog stradava dokle god čovjek to ne spoznaje. 
U tom je smislu dužnost kršćanske antropologije gledati ne samo na pro¬ 
šlo, tj. na raspetog Krista, kako je bdio dosada, već i na buduće, tj. na 
Krista koji je uzašao, uskrsnuo u sili ii slavi. No ponovna pojava Krista 
koji je uzašao na nebo ovisi o stvaralačkom djelovanju , 27 A to upravo i 
i označuje čovjeka cjelovita djelovanja i ostvarenje cjelovita života. To 
znači pripravljati sebe i svijet za konačni susret s Bogom. 

Stvaralačka djelatnost 

Stvaranje, koje je »producito rei ex nihilo sui et subjecti« — proizvodnja 
neke stvari iz ničega i u odnosu na stvar i u odnosu na subjekt — razli¬ 
kuje se od stvaralaštva. Stvaralaštvo pretpostavlja iskonsku slobodu 
(meonsku, neostvarenu čovjekovu slobodu, darove koje je čovjeku dao 
Bog Stvoritelj) d svijet kao područje u kojemu se vrši stvaralaštvo, ali 
iz kojega se i uzima predmet stvaralaštva. Nadme, možemo reći da se 
materijal za stvaralaštvo uzima iz svijeta koji je Bog stvorio. To vidimo 
u otkrićima, izumima d filozofiji. 

U takvim odnosima Bog poziva čovjeka na stvaralaštvo i s njim na pre¬ 
okretanje svijeta. U stvaralaštvu se ostvaruje odaziv na Božji poziv i to 
slobodno. Nužna je sloboda, koja nije došla od Boga a ide k Bogu. To 
se odnosi na sva umjetnička djela, ali nas ovdje posebno zanima ljudska 
misao d, jednostavno rečeno, filozofiranje koje proizlazi od čovjeka d ide 
k Bogu, pa u tom smislu možemo govoriti o uzajamnom djelovanju slo¬ 
bode i milosti. — U stvaralaštvu nam valja razlikovati nutarnju vatru, 
koja se rađa u subjektu a izražena je najprije kao ljubav prema drugo¬ 
me; poslije govorimo o tako zvanom drugotnom djelovanju stvaralaštva 
koje pokazuje svoje rezultate u objektiviranom svijetu. To je ohladnjelost 
stvaralačkog ognja. Dobra su djela — proizvedena u okviru ljubavi pre¬ 
ma drugome — ohladnjelost prvotnog stvaralačkog čina, akta. Stvara¬ 
laštvo genija koji je darovan od Boga, izlazi iz čovjekova »svijeta« d svo¬ 
jim obladinjenjem ulazi u »svijet« svijeta. Tako stvaralaštvo ostavlja svo¬ 
je tragove, svoje rezultate. 

»Genijalna može biti ljubav muža prema ženi, majke prema čedu. Geni¬ 
jalna može biti briga za bližnje, genijalna može biti unutrašnja intuicija 
ljudi, koja se ne izražava ni u kakvim proizvodima. Genijalna može biti 
muka oko pitanja o smislu života i traženje pravde u životu. Svemu tome 
može biti svojstvena genijalnost u stvaranju sama sebe, u pretvaranju 
• 

26 Isti, Filozofia svobodnago duha , II, str. 15—32. 

27 Isti, Filozofia slobodnoga duha, II, str. 33; O naznačeni čeloveka, str. 135. 

sama sebe u savršeno, prosvjetljeno stvorenje «. 28 Stvaralaštvo i njegov 
genij ne možemo smjestiti ni u etiku zakona ni u etiku otkupljenja. 
Stvaralaštvo je genijalnost osobe, ali ono po sebi ne pazi na svoj subjekt 
već na žrtvu. Stvaralac zaboravlja na svoj spas, na svoju osobnu korist. To 
je nešto drugo od askeze, koja je briga za sebe. U 'tom je smislu stvara¬ 
laštvo spojeno s nesavršenstvom, jer usavršavanje sama sebe može biti 
nestvaralački upravljeno. U tome je ćudoredni paradoks stvaralaštva 

»Stvaralaštvo je nužno za Carstvo Božje, za djelo Božje u svijetu, a nije 
nimalo nužno za osobni spas «. 29 Moguće je i zlo stvaranje, jer je ljudska 
narav izopačena. Kada govorimo o stvaralačkom djelovanju, moramo pi¬ 
tati i o njegovu ćudorednom značenju, jer je stvaralačko djelovanje ću¬ 
doredni imperativ, koji mora dovesti do cjelovitosti života, do stanja s 
»onu stranu dobra i zla«. »No u etici se stvaralaštva može otkriti novi 
konflikt između stvaranja savršenih kulturnih vrednota i stvaranja sa¬ 
vršene ljudske osobe «. 30 

Stvaralačko-individualni karakter ćudorednih čina 

Etika stvaralaštva nije etika zakona. Ona je individualno neponovljiva i 
u tom smislu ne znači priznavanje zakona dobra, već znači individualno 
stvaranje dobra i vrednota, individualni preobražaj zla u dobro. Etika 
stvaralaštva je etika beskonačnog, osobnog i od osobe za svijet, a nije kao 
etika zakona od svijeta, od društva za osobu. Ona je upravljena prema 
stvaranju vrednota pa makar to i ne bile ćudoredne vrednote. Ona nije 
usmjerena na čuvanje od zla već na usmjerenost prema dobru, prema 
stvaranju vrednota. Etika stvaralaštva nije sazdana na strahu od pakla 
i kazne. Ona je predana beskorisnoj i predanoj ljubavi prema »Bogu i 
božanskom životu, prema potvrdnoj vrijednosti. To treba smatrati po¬ 
tvrdnim ćudorednim motivom «. 31 

Etika je stvaralaštva etika individualnog u smislu neponovljenog osobnog 
djelovanja, koje iznad sebe ima i đoživttjava Boga kao vrhovnu vrijed¬ 
nost. Etika stvaralaštva nikako ne može biti etika socijalnih zakona, ali 
ona može biti etika zajedništva. Smjernost, poniznost, one su vezane s 
etikom vlastitog spasa. No na tome ne inzistira etika stvaralaštva. Po¬ 
niznost može biti zavidna etici stvaralaštva; tada poniznost prelazi u 
idolopoklonstvo. No, biti zauzet svojim uspjesima u stvaralaštvu znači biti 
preokrenut u ono drugotno, što nema ništa zajedničko s čistim stvarala¬ 
štvom. 

Stvaralaštvo se odigrava u vezi s vječnim, makar se pokazuje u vremenu. 
U tome je tragedija stvaralaštva. Stvaralaštvo je borba protiv posljedica 
grijeha, uzlet k vječnom i bezgrešnom, makar se pokazuje u grešnom 
svijetu. Stvaralaštvo je stalno u borbi s pohotom i strašću života. Do¬ 
sada je odsutnost stvaralaštva; ono je ugrdjani oganj, koji se bori protiv 
• 

28 Isti, O naznačeni čeloveka, str. 135—9. 

20 Nav. dj., str. 139—40. 

30 Nav. dj., str. 141. 

31 Nav. dj., str. 143. 

zla koje proizlazi iz dosade. Ne smijemo gledati na ideje pravde, istine 
i ljepote kao na norme života. One moraju postati energije, unutarnje 
stvaralačko zapaljen je, oganj. 

Strasti se moraju prosvijetliti i sublimirati tako da postanu snaga za 
stvaralaštvo, a ne potisnuti suzbijanjem. Pa i sama strast spola može biti 
u tom smislu preokrenuta u ljubav koja je stvaralaštvo. Nije 11 to po¬ 
kazao Kierkegaard? Ljubav je kao neka univerzalna energija života. Lju¬ 
bav prema bližnjemu jest izlučivanje stvaralačke energije. Ljubav prema 
ideji, koju naglašava Idealizam lažna je ljubav. Ljubav kao sredstvo za 
vlastiti spas izopačen je je ljubavi — i to unutar kršćanstva. Čovjek je za 
etiku stvaralaštva vrhovna vrijednost, važnija od vlastitog spasa. Etika 
stvaralaštva uvijek pretpostavlja žrtvu. 

Kad govorimo o nasladama, razlikujemo nasladu koja nas u fiziolog!j- 
skom smislu podsjeća na istočni grijeh, npr. zadovoljenje spolne strasti. 
Naslada gorskog i morskog zraka sasvim je 'druge prirode. Ona nas pod¬ 
sjeća na raj. Tako je i u duhovnim nasladama; jedne nas podsjećaju 
na grijeh, druge na raj. Strasti nas uvijek mogu dovesti u egoizam, i to 
je grešno, dok je stvaralaštvo uvijek ukorijenjeno u nehinjenoj ljubavi. 
»Najveća tajna života sakrivena je u tome da zadovoljstvo prima samo 
onaj koji daje i žrtvuje, a ne onaj koji traži i oduzima«. 32 Samo u tome 
ne sahne energija života. Stvaralaštvo je njezina nepresušivost; ono je 
vječna mladost. 

Razvitak i napredak nisu prvotno stvaralaštvo. Stvaralaštvo je intuicija; 
razvitak je nešto drugotno. Red također; raziviti Red sv. Franje nije stva¬ 
ralačka intuicija sv. Franje. To se dogodilo i s kršćanstvom. Ćudoredni 
život mora biti intuicija mladosti i ljubavi, intuicija djevičanskog duha. 

Mašta — sredstvo stvaralačke etike 

»Stvaralačka etika pretpostavlja beskrajmost zadaće koja stoji pred čo¬ 
vjekom i nedovršenost svijeta«. 33 Za ostvarenje stvaralaštva potrebna je 
imaginacija, predodžba, zamisao kako ostvariti bolji život i njegove kon¬ 
kretne oblike. To nije moguće kod zakonske etike. Njoj nije potrebna 
mašta. Tako je Bog stvarao svijet kroz u vječnosti niknule likove svi¬ 
jeta i njegovih oblika. U tom smislu govorimo o etici stvaralaštva kao 
energetskoj etici. 

Pri ontologijskom i energetičkom shvaćanju dobra ne tvrdi se nipošto 
da je moralno dobro — kako ga shvaćamo — cilj života. Potrebno je 
naglasiti da će apsolutno i savršeno ostvarenje moralnog dobra izbri¬ 
sati sadašnje ćudoredno razlikovanje dobra i zla. »Dobro nije konačni 
cilj života .i bivstva. Ono je tek put. Tek iboiiba putem«. 34 Čovjek mora 

• 

32 Nav. dj., str. 144—151. 

33 Nav. dj., str. 152—153. 

34 Nav. dj., str. 154—155. 

dobro raditi, izgrađivati ga — jer je u njemu energija dobra — a ne, 
kako to traži normativna etika, birati između dobra i zla. Cilj je ener- 
getičnog djelovanja terasota koja se ostvaruje u dobrotoljublju. Zbog to¬ 
ga normativnoj etici i nedostaje imaginacija. Normativnu etiku mora 
zamijeniti etika stvaralaštva. 

Etika stvaralaštva računa na instinkt kao stvaralačku energiju. S etikom 
stvaralaštva povezan je problem vremena. Stvaralaštvo se pokazuje u 
vremenu, njegova se postignuća očituju u vremenu, iako mu je izvor u 
vječnosti. Kada s pomoću stvaralaštva oslobodimo svijet zakona i deter- 
miniranosti, imat ćemo samo dobro, samo krasotu, kojoj je izvor u vječno¬ 
sti. Stvaralaštvom postižemo tu krasotu, tu vječnost. Tada više neće biti 
vremena. Stvaralaštvom se pribiližavamo preobražaju svijeta, koji će u 
konačnosti ući u vječnost i rješiti se vremena. Možda je to jednak ili, 
bolje reći, sličan odnos: Subjekt je duhovna zbilja, ali taj je, iako slobo¬ 
dan, uvijek vezan na determiniranost; zbog toga se ne usuđuje slobodno 
djelovati, stvaralački nastupiti, stvaralaštvo nije oslobođenje od nečega, 
već oslobođenje za nešto: »Stvaralaštvo se ne kreće po površini u beskraj¬ 
nom vremenu, već po uzlaznom smjeru uvis, k vječnosti. .. Svaki naš 
stvaralačk čin, izvršen u odnosu prema ljudima — čin ljubavi, samilosti, 
pomoći, mirotvorstva — nije tek budući, on je vječan .« 35 

Stvaralačka etika mora prebroditi razlike između gospodara i roba. U 
tom smislu ne smije biti ovisnosti čovjeka od čovjeka. To je duh evan¬ 
đelja; samo na taj način može pomoći milost. Razlikovanje dobra i zla 
urodilo je prvotnim grijehom. Moramo računati na to da će ono postojati 
dokle god smo u vremenu, dokle god stvaralaštvo slobodnog duha ne 
privede svijet i vrijeme u Carstvo Božje. Etika se nalazi u tom paradoksu: 
zadaća joj je svladati zlo i tako dobro privesti u Carstvo Božje. Ali, poput 
Krista treba biti snošljiv prema zlu — bolje reći prema onima koji su 
zli — i svladati ga samo slobodom, slobodnim stvaralaštvom. »Teologija 
nije dovoljno shvatila, kaže Berdjajev, da slobodu nije nužno gušiti i 
prisiljavati, teretiti je propisima i zabranama, nego da je treba prosvjet¬ 
ljivati i preobražavati blagodatnom energijom, snagom .« 36 U čovjeku bis¬ 
mo morali osloboditi njegove energije svijesti, kao što je slučaj s energijom 
atoma, a ne vezati ga mnoštvom zakona i zakopčanosti. 

Berdjajeva je misao da je čovjek zavolio slobodu više nego prije, da je 
postao suosjećajan i ne podnaša okrutnosti prijašnjijh vremena. Danas je 
postala nepodnošljiva ćudoredna svijest, koja niječe sućut, samilost. I, 
konačno, čovjek hoće stvarati, i sve svoje stvaralačke instinkte pretvoriti 
u dobro. Zbog toga nova etika može biti samo etika slobode, sućuti 
(samilosti) i stvaralaštva, koje se pokazuje kroz borbu i naziranje duhov¬ 
nih svjetova i Boga; to znači odziv na Božji poziv 37 
• 

35 Nav. dj., str. 162. 

36 Nav. dj., str. 161. 

37 Nav. dj., str. 162—163. 

Sloboda je rastrgnula cjelovitost ljudskog života — prvotni raj 

Svjetski proces se odvija između pakla i raja, između grijeha i oslobođenja 
od grijeha, pretvaranja grijeha u dobro. To je mesijanizam o kojemu 
govori Biblija. Raj treba ostvariti. Svjetski je proces počeo s rajem i on 
ide k raju. Strašna je cijena slobode. Prije njezina kusanja rajski je život 
cjelovit. Sloboda ga je razdijelila na dobro i zlo, na pakao i raj. »A čovje¬ 
ka vječito progoni i mami mašta o obnovi cjelovitog rajskog života, 
nepomračena kobnim posljedicama slobode duha. Ta mašta leži u svim 
utopijama zemaljskog raja . 38 — No raj se može postići samo kroz slobodu. 
Bog je zamislio čovjeka u slobodi slobodna. On je tu slobodu i dobio. 
Istočni grijeh je povezan s pokazivanjem i kušanjem slobode. To je isto¬ 
dobno izlaz iz dosvijesnog naturalnog stanja, koje nije poznavalo slobode 
duha. No istočni grijeh je ujedno i gubitak slobode i podlaganje čovjeka 
nižim prirodnim silama. Tu počinjej povijest svijeta. Istočni grijeh je bio 
nužan da bi se mogao spoznati viši smisao ljudskog života. No ta je 
nužnost slobode protuslovlje i paradoks i istočni grijeh ne možemo zamiš¬ 
ljati racionalno već antinomijski i iracionalno. Istočni grijeh je rušenje 
smisla i otpad od smisla, a ujedno je i Smisao, koji stoji kao stepenica za 
prelaz od prapočetnog raja, koji nije poznavao slobode, k cjelovitom raju, 
koji se može ostvariti samo preko slobode. To moramo doživljavati u 
iskustvu života. Naš put preko slobode je put k duhovnom raju ostvare¬ 
nom preko slobode. 

Sloboda mora s pomoću stvaralaštva dovesti do rajske cjelovitosti 

Raj kao prapočetno stanje ne poznaje Bogočovjeka, a prijelaz k cjelovitom 
raju je moguć samo kroz poznavanje Bogočovjeka. Proces čitava svjetskog 
zbivanja, koji će se završiti, ući u Carstvo Krista Bogočovjeka. Za to 
čovjeku preostaje samo jedan put: put vjernosti do kraja ideji »čovjeka«, 
put ulaženja u carstvo duha, u koje će ući i preobražena priroda. Prvotno 
spoznan je dobra i zla nije grijeh. Grijeh je čin po kojem su se spoznali 
dobro i zlo. No to treba prebroditi. To je ono što naučava etika stvaralaš¬ 
tva. Odbljesak prvotnog raja nalazi se u prirodnim krasotama, a dokuči- 
vanje cjelovitog raja samo u čovjekovu stvaralaštvu: stvaralačka spoznaja 
i umjetničko stvaralaštvo. 

Ćudoredni život nije rajski život. U ćudorednom životu, dok doživljavamo 
dobro, proživljavamo tragediju »zla i zlih«; to nije cjelovitost prema kojoj 
čovjek ide. To je Heideggerov Dasein kojega valja nadživjeti. Ali u tom 
nadživljavanju ne može biti raja, jer nema raja ako mislimo da postoji 
pakao. To je najstrašnija mašta, fantazija ljudske pravednosti u katego¬ 
rijama našega vremena i prostora. Tako zamišljen raj ne može postojati 
»s onu stranu dobra i zla«. Stoga Berdjajev kaže da će nam možda biti 
lakše prići poimanju raja, ako ga gledamo kao krasotu, a ne kao odjelji¬ 
vanje dobrih od zlih. Raj je preobraženje svijeta, pobožanstvenje stvore¬ 
nja. »Misao o paklu kao konačnom slavlju Božje istine, Božje pravednosti, 
• 

38 Nav. dj., str. 304—105. 

nemoguća je misao. Ona ne može umiriti stanovnike raja. Pakao mora biti 
muka za raj. Raj ne može postojati, ako postoji pakao . 39 O raju je moguće 
misliti tek apofaktički. Ne smijemo ono vremensko prenositi na vječnost. 
»Raj ne može biti u budućnosti u vremenu, raj je u vječnosti. Vječnost 
se dostiže u trenutku sadašnjosti, ali ona ne nastupa u toj sadašnjosti, 
koja je dio raskidanog vremena nego u sadašnjosti, koja je izlaz iz vre¬ 
mena .« 40 Vječnost nije zastoj nego stvaralački život bez vremena, dinami- 
zam slobodnog duha bez granica prostora i vremena. »Vječnost je unutar¬ 
nji misterij života, misterij duha, u kome je sadržana i sva tragedija 
svjetskog života .« 41 Raj je moguć samo u Carstvu Božjem; to nije nikako 
u vremenu već poslije konca vremena. Svaki je hilijazam koji bi se 
smjestio u neku sredinu između vječnosti i vremena, između osjetnog i 
duhovnog varljiva ideja. Istina, tumačenje Apokalipse je vrlo teško; posve 
je krivo, kad se ona smješta u sredinu vremena i vječnosti. 

Moramo naglasiti, kaže Berdjajev, da postoje dva izlaza iz našega vremena 
u vječnost: kroz dubinu trenutka i kroz kraj vremena i svijeta . 42 Carstvo 
Božje dolazi neprimjetno i ono je nemoguće na ovoj zemlji. Možemo ga 
tumačiti samo eshatologijski. Paradoks je, međutim, eshatologijske svijesti 
u tome što konac nije pomaknut na neko neodređeno vrijeme, već je u 
svakom trenutku blizak. U životnom procesu postoji eshatologija — stva¬ 
ralaštvo. Apokalipsa je također unutar svakog trenutka života. Novi 
Jeruzalem — a to je apokaliptička vizija — pripravlja čovjeka u svakom 
svom trenutku svojom slobodom i svojim stvaralaštvom. »U svakom 
trenutku se vrši sud Božji, koji je glas vječnosti u vremenu. Zbog toga 
ideju raja i ideju pakla valja posve očistiti od utilitarizma. Carstvo Božje 
je ostvarenje, postizanje savršenstva, pobožanstvenja, krasote i cjelovi¬ 
tosti duha, a ne nagrada. U odnosu na raj i pakao previše smo vezani na 
zemaljski ili nebeski eudajmonizam.« 

»U raju je do istočnoga grijeha bilo blaženstvo. Blažen — koji živi blaže¬ 
nim životom — znači pravedan, Bogu poslušan, svet. I novi će raj u koji 
će doći pravedan čovjek biti blaženstvo. Istovjetnost pravednosti i bla¬ 
ženstva jest istovjetnost subjektivnog i objektivnog, tj. cjelovitost .« 43 To 
je Carstvo Božje. 

Uz Carstvo Božje, uz taj raj — postoji li i pakao? 

Raj cjelovitosti uznemiruje nas zbog toga što se kao njegov odnos javlja 
pakao. Kako govoriti o blaženstvu, ako postoje muke za zle, ako zlo 
ontologijiski nije svladano? U ispitanoj se slobodi rađa zlo, pakao. »To je 
problem, glavni problem etike u eshatologijskom aspektu ... Etika prilazi 
tom problemu, ali ga ne može riješiti .« 44 
o 

351 Nav. dj., str. 305—308. 

40 Nav. dj., str. 308. 

41 Nav. dj., str. 309. 

42 Nav. dj., str. 410. 

43 Nav. dj., str. 310—311. 

44 Nav. dj., str. 312. 

To ne smijemo gledati racionalno, katafatički, već apofatički. Za kršćans¬ 
ku je svijest Carstvo Božje carstvo Kristovo. Ono nije zamišljivo bez 
Krista, izvan Krista. Ali Krist, da bi pobijedio zlo, silazi i u pakao, postoj¬ 
binu zla. Krist se razapinje da bi pobijedio zlo. Tako isto moraju činiti 
dobri: ne stvarati pakao za zle, nego ih oslobađati iz pakla. Ni Bog ni 
čovjek ne smiju postići dobro silom, već slobodno. Ne smiju se prisiliti zli 
da izađu iz pakla. Doduše, ne smijemo to zamišljati previše na svoj način; 
moramo ostati u našoj »docta ignorantia«; ali prema Berdjajevu, ipak, 
oni što se nalaze u paklu ne mogu biti privedeni u naše dobro i naše 
shvaćanje ovostranog dobra i zla, već u nad-dobro, koje se nalazi izvan 
ovostranog shvaćanja dobra i zla. Carstvo Božje, Carstvo Kristovo, jest 
onostrano Carstvo, Carstvo s onu stranu dobra i zla. 

Etika ima zadaću da u učenju o dobru počne nešto govoriti i o nad-dobru, 
dobru Carstva Božjeka, carstva Kristova. Etika koja završava s guranjem 
zlih u pakao nije najviša etika ili etika najviših vrijednosti. Ona će to 
biti, kad bude progovorila o preokretanju zla u dobro, okretanju pakla u 
raj; kada bude govorila o realnoj promjeni bivstva. »Religiozna etika, 
osnovana na ideji osobnog spasa duša, minimalistička je etika, etika trans- 
cendentnog egoizma. Ona poziva čovjekovu osobu da se sretno osigura 
pokraj nesreće drugih ljudi i svijeta. Ona niječe općenitu odgovornost 
svih za sve, niječe jedinstvo stvorenoga svijeta, jedinstvo kozmosa. U 
duhovnom svijetu ne postoje samostalne i izolirane osobe. Etika osobnog 
spasa dovodi do iznakaženja i izopačen ja ideje raja i Carstva Božjeg.« 

S čovjekom je pala duša svijeta, ali se s čovjekom mora i podići duša 
svijeta. Osobni, mikrokozmički spas nasuprot makrokozmičkom svjetskom 
spasu za Berdjajeva je nemoguć. »U svijetu će trajati tragedija, raspeće 
i muka dok ne bude postignut opći spas, prosvjetljenje i preobraženje 
svega čovječanstva i kozmosa. A ako to ne može biti postignuto u ovom 
svjetskom eonu, onda će nastupiti novi svjetski eoni, u kojima će djelo 
spasa i preobraženja biti produženo .« 45 Moj spas je vezan uz spas ostalih 
ljudi i svijeta. To je osnovna stvar stvaralačke etike. Budući da je čovjek 
središte pada, on mora biti i središte preobražaja. Kad govorimo o preo¬ 
bražaju, mislimo na naše individualne pojmove poslije grijeha, a morali 
bismo misliti o spasu, o preobražaju koji vodi u zbilju prije grijeha: to je 
zbilja cjelovitosti. Mi se nalazimo u dobru i zlu »s ovu stranu« grijeha, 
a morali bismo dokučivati dobro »s onu-stranu« grijeha. Mi se nalazimo 
u paklu, a moramo ga stvaralački preobraziti u cjelovitost slobodnoga 
dobra. 

Ljubav je najbolje sredstvo stvaralaštva i preokretanja ovoga svijeta 
u svijet s onu stranu dobra i zla 

Možda je ljubav s ove strane dobra i zla najočitiji dokaz kamo čovjek 
mora kretati i kamo upraviti svoje djelovanje. »... Ljubav je nad-dobro! 
U njoj počinje rajski život, iako je zamračen patnjama, koje je rodila 
grešna sila .« 40 

© 

U našim zemaljskim okolnostima, u našem životu koji je prožet zlom, tu 
je ljubav pokazao Krist. Kristova, duhovna ljubav najveći je dokaz stva¬ 
ralačke energije i najveći podvig, kojim nam Krist pokazuje, kako se 
možemo osloboditi zla, grešnih strasti i ružne beskrajnosti. Kristova ljubav 
pokazuje vrijedna djela koja i mi možemo uzbiljiti stvaralačkom snagom, 
ali samo vjerom u Krista, koji je među nama stalno prisutan i koji se po 
našoj osobnoj ljubavi, po njegovu primjeru, stalno uprisutnjuje i pokazuje 
stvaralačkim. Ta nas stvaralačka ljubav uvodi u svijet stvarnosti, u 
svijet pravog bivstva u njegovoj punini. Ljubav je utvrđivanje bivstva 
za vječnost i uvijek je upravljena prema konkretnoj osobi. U tom smislu 
ona prodire do svijeta pravog bivstva. Takva je ljubav stvaralački život, 
nepresušiva je; potpuno se ostvaruje u sjedinjenju duša, u družbi, u 
bratstvu. U ljubavi se ostvaruje osobni elemenat, stoga je ona vezana uz 
nekoga, a ne uz sve. Ljubav je stvaralaštvo novoga života i može biti 
upravljena samo na konkretnu cjelovitu osobu, koju tako prožimlje. Lju¬ 
bav je prije svega slobodna i duhovna; ona mora prožimati u konkretnoj 
osobi ono tjelesno-duševno. 

Takva je ljubav, koju je Krist pokazao i potvrdio, milosna, blagodatna; 
ona svladava rastrganu i egocentričnu naravnu ljubav, koja ne teži za 
cjelovitošću egzistencijalne osobe. Naravna ljubav može voditi u idolopok- 
lonstvo bilo koje vrste egoizma, i to biva uvijek kada ona nije duhovno 
prosvijetljena. Dobro duhovno prosvijetljena ljubav vodi čovjeka cijelim 
njegovim bićem najprije k Bogu, i pritome posve prožima čovjeka. Tako 
se ljubav približuje osobi Boga i osobi čovjeka. Moramo naglasiti da je 
ljubav prema nekoj apstraktnoj ideji, koja nije stvaralaštvom ponesena i 
proživljena s konkretnom osobom varljiva i lažna. Ljubav prema istini i 
dobru mora biti ljubav prema istini i dobru u konkretnom čovjeku. 
»Ljubav prema nekom daljnjem idealu, kao što je Nieztzscheov natčov- 
jek ,... budući poredak Marxa, ćudoredni zakon svih moralista, apstrak¬ 
tna pravednost zakonodavca, državnost etatista, utopija savršenog poretka 
socijalnih revolucionara, naučna istina ’scientista’, ljepota esteta, apstrak¬ 
tna ortodoksija religioznih fanatika — bezbožna je i nečovječna Ljubav . 47 

Ljubav mora biti upravljena na konkretnu osobu, egzistenciju; u tom 
smislu je rješenje prepušteno stvaralačkoj slobodi čovjeka. No glavni 
princip mora biti jasan: to je princip bogočovječne ljubavi, uvijek kon- 
kretno-osobne, a ne apstraktne i bezosobne . 48 Tom ljubavlju čovjek po¬ 
malo pokreće svijet u stanje s one strane dobra i zla — u Carstvo Božje. 

Zaključimo 

Berdjajevo je shvaćanje ljubavi pravo stvaralaštvo. U toj je ljubavi spo¬ 
jeno zrenje, mistično promatranje i aktivitet duha. Samo je na taj način, 
veli Berdjajev, moguće promijeniti svijet. 

Berdjajeva se etika stvaralaštva nalazi, dakle, u procjepu dobra i zla. Ona 
na tom području računa sa slobodom, kojoj je poznato zlo, koje hoće 
preokrenuti u dobro. 

• 

47 Nav. đj., str. 201—206. 

48 Nav. dj., str. 207 . 

Samo postojanje zla u Berdjajevljevu shvaćanju ima potvrdni smisao zbog 
toga što nas upozorava da postoji bezgranična sloboda, koja ima svoj 
smisao u pobjeđivanju zla. 

Na taj način dolazi ono posljednje »teozis« — pobožanstvenje; time se 
obogaćuje i sam božanski život / 19 Tako se dolazi do eshatona. Takvo 
shvaćanje najviše zadovoljava Berdjajeva; samo se nameće pitanje: Je li 
tako najviše obrazložena i dokazana istina? 

Naime, ne smeta nas njegovo egzistencijalno poimanje osobe — čovjeka 
u odnosu na individuum kojemu ne pridijeva moralni aktivitet egzisten¬ 
cijalne osobe, ali on ostaje nerazumljiv kad osobu proglašava slobodom, 
aktivitetom u okviru više ili manje naglašenog »aktualizma«, zanemaru¬ 
jući ono što u tradicionalnoj filozofiji nazivamo »substantia permanens«. 
S tim u vezi odmah bismo pripomenuli i Berdjajevljevo poimanje »zajed¬ 
ništva« (nasuprot društvu), koje i ne bi bilo ništa drugo doli spojeni 
>aktualizam« ljubavi između osoba, što je jednako teško shvatiti kao i 
»aktualizam« osobe. 

Misterij zla u svijetu ostavlja svoje duboke tragove. Berdjajev ne pripisu¬ 
je to zlo Bogu, ali niti samo čovjeku, pa zbog toga govori o »do-bivstvenoj 
slobodi« ili »Ungrundu« (»Ništa«), što se, dakako, ne može odrediti. Rekli 
bismo: to je i za Berdjajevljevu filozofiju misterij, tajna: no neshvatljiv je 
u tome paralelizam: Čovjek je svojom slobodom proizašao iz te »do-biv- 
stvene slobode«, i čovjekova sloboda nosi komponentu slobodno prihvat¬ 
ljiva dobra i zla. No iz te »do-bivstvene slobode« proizlazi i Bog — što¬ 
više, trojstveni Božji život. To se ne može uskladiti s pojmom »ens 
perfectum« — kako određujemo i shvaćamo Boga, iako na nesavršen 
način. U toj ovisnosti od »do-bivstvene« slobode gubi se poimanje apso¬ 
lutno savršenoga, to jest Boga. A njegovo (Berdjajevljevo) daljnje filo¬ 
zofiranje o relaciji raj—pakao — po sebi vrlo zanimljivo — u svjetlu 
dogmatskog gledanja ostaje neprotumačeno. 


49 Nav. dj., str. 355. 

